L 167/30 Den Europæiske Unions Tidende 19.6.2013 KOMMISSIONENS GENNEMFØRELSESFORORDNING (EU) Nr. 567/2013 af 18. juni 2013 om berigtigelse af forordning (EF) nr. 1235/2008 om gennemførelsesbestemmelser til Rådets forordning (EF) nr. 834/2007 for så vidt angår ordninger for import af økologiske produkter fra tredjelande (EØS-relevant tekst) EUROPA-KOMMISSIONEN HAR — under henvisning til traktaten om Den Europæiske Unions funktionsmåde, under henvisning til Rådets forordning (EF) nr. 834/2007 af 28. juni 2007 om økologisk produktion og mærkning af økologiske produkter og om ophævelse af forordning (EØF) nr. 2092/91 (!), særlig artikel 33, stk. 2 og 3, og artikel 38, litra d), og ud fra følgende betragtninger: (1) — Bilag II til forordning (EF) nr. 1235/2008 (?) indeholder en liste over tredjelande, hvis produktionssystem og kontrolforanstaltninger til økologisk produktion af land- brugsprodukter er anerkendt som værende ækvivalente med dem, der er fastsat i forordning (EF) nr. 834/2007. I forbindelse med nogle lande, der står opført på listen i det pågældende bilag som ændret ved Kommissionens gennemførelsesforordning (EU) nr. 508/2012 ?), er den anførte internetadresse for nogle af kontrolorganerne ikke korrekt eller ikke længere korrekt. (2) — Bilag IV til forordning (EF) nr. 1235/2008 indeholder en liste over kontrolorganer og -myndigheder, der er kompetente til at udføre kontrol og udstede attester i tredjelande med henblik på ækvivalens. I forbindelse med nogle kontrolorganer eller -myndigheder indeholder teksten til de pågældende bilag som ændret ved gennem- førelsesforordning (EU) nr. 508/2012 og Kommissionens gennemførelsesforordning (EU) nr. 125/2013 (%) fejl med hensyn til de produktkategorier, som er angivet for nogle tredjelande. (3) — Desuden er internetadressen for et af de kontrolorganer, der er angivet i bilag III og IV til forordning (EF) nr. 1235/2008, ikke korrekt. (4) — Bilag II og IV til forordning (EF) nr. 1235/2008 bør derfor berigtiges. (5) — Af hensyn til retssikkerheden bør de berigtigede bestem- melser vedrørende AGRECO R.F. GODERZ GmbH gælde fra datoen for anvendelsen af bilag II til gennemførelses- forordning (EU) nr. 508/2012, og de berigtigede bestem- melser vedrørende IMO-Control Sertifikasyon Tic. Ltd Sti og Organizacion Internacional Agropecuaria bør gælde fra datoen for anvendelsen af bilag II til gennemførelses- forordning (EU) nr. 125/2013. (6) — Foranstaltningerne i denne forordning er i overensstem- melse med udtalelse fra Forskriftsudvalget for Økologisk Produktion — VEDTAGET DENNE FORORDNING: Artikel 1 I forordning (EF) nr. 1235/2008 foretages følgende berigtigelse: 1) Bilag III berigtiges som angivet i bilag I til nærværende forordning. 2) Bilag IV berigtiges som angivet i bilag II til nærværende forordning. Artikel 2 Denne forordning træder i kraft på dagen for offentliggørelsen i Den Europæiske Unions Tidende. Punkt 1 i bilag II gælder dog fra den 1. juli 2012, og punkt 3 og 4 i bilag II gælder fra den 1. april 2013. Denne forordning er bindende i alle enkeltheder og gælder umiddelbart i hver medlemsstat. Udfærdiget i Bruxelles, den 18. juni 2013. !) EUT L 189 af 20.7.2007, s. 1. () E (?) EUT L 334 af 12.12.2008, s. 25. () EUT L 162 af 21.6.2012, s. 1. (?) EUT L 43 af 14.2.2013, s. 1. På Kommissionens vegne José Manuel BARROSO Formand